cyanic-selkie/wikianc huggingface dataset:
Меланезија
Острови
Од XIX век па навака, следните острови и островски групи се сметаат за дел од Меланезија:
Норфолшкиот Остров и Ротума културно и етхолошки се сметаат за Полинезија, додека само во географска смисла се дел од Меланезија.
Отштет на Берге
Отштет на Берге (Ottstedt am Berge) — општина во округот Вајмар, во Тирингија, Германија.
Папа Стефан IV
Стефан IV (лат. Stephanus PP. IV; ? - 24 јануари 817) — римски папа од 22 јуни 816 до 24 јануари 817.
Космос-1473
Космос-1473 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 6 јули 1983 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-1473 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,4 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1463 км, а најмалото на 1395.
Златна Амброзиска Република
Златна Амброзиска Република (италијански: Aurea Repubblica Ambrosiana; 1447–1450) — краткотрајна влада основана во Милано од членови на Павивскиот универзитет со поддршка од народот, за време на првата фаза од Миланската војна за Сукцесија. Со помош на Франческо Сфорца тие се спротивставиле на силите на Венецијанската Република, но по предавството Сфорца пребегнал и го зазел Милано и станал самиот војвода, укинувајќи ја Републиката.
Metus (fungus)
Metus е род од три вида лихенизирани габи од фамилијата Cladoniaceae. Родот бил ограничен од лихенолозите Дејвид Џон Галовеј и Питер Вилфред Џејмс во 1987 година, со Metus conglomeratus како вид. Сите три вида се наоѓаат на јужната хемисфера.
Галовеј и Џејмс предложиле сместување на родот во Чашкести лишаи, класификација која подоцна била поддржана со филогенетска анализа.
Фудбалот во 1941 година
1941 година во фудбалот содржи некои значајни настани.
Битка за Мосул
Битката за Мосул (معركة الموصل, Ma'rakat al-Mawṣil) била голем воен поход предводена од ирачките сили со сојузничките единици, Регионалната влада на Курдистан и меѓународни сили за да го преземат градот Мосул од Исламскаta Држава на Ирак и Левантот (ИСИЛ), кој го окупирал градот во јуни 2014 година. За време на воената интервенција против ИСИЛ, силите на Ирак и Пешмерга веќе имале направено неколку неуспешни обиди да го преземат градот во 2015 година и повторно во 2016 година, и покрај ограничените придобивки.
Офанзивата, наречена Операција „Доаѓаме, Нинава“ (We Are Coming, Nineveh, قادمون يا نينوى; Qadimun Ya Naynawa) започнала на 16 октомври 2016 година, со опсада од силите врз реоните под контрола на ИСИЛ во покраината Нинава околу Мосул, и продолжила со ангажирање на ирачките војници и борците на Пешмерга во борба на три фронта против ИСИЛ надвор од Мосул, одејќи од село до село во околината. Оваа офанзива исто така претставувала најголема воена операција во светот во последните 15 години по инвазијата на Ирак во 2003 година.
Во зори на 1 ноември 2016 година, ирачките сили за специјални операции влегле во градот од исток. По жестоки борби, напредокот на Владата во градот бил забавен поради детална одбрана и присуство на цивили, иако ирачкиот премиер прогласил „целосно ослободување на источната страна на Мосул“ на 24 јануари 2017 година. Ирачките војници ја започнаа својата офанзива за повторно враќање на западниот дел на Мосул на 19 февруари 2017 година.
На 9 јули 2017 година, ирачкиот премиер пристигнал во Мосул за да ја објави победата над ИСИЛ, а официјална декларација за победа била прогласена на 10 јули. Сепак, тешките судири продолжиле во финалниот џеб од отпорот на ИСИЛ во Стариот град, за уште 2 недели. Се проценува дека отстранувањето на експлозивите од Мосул и поправка на градот во текот на следните 5 години ќе бара 50 милијарди американски долари, додека Стариот град на Мосул сам ќе чини околу 1 милијарда американски долари за да се поправи.
Софија Ковачевска
Софија Ковачевска родена Тамбовска (Косинец,, ) — борец во грчката граѓанска војна и членка на групата Костурчанки.
Штолберг (амт)
Штолберг (Stollberg) — општинска заедница во округот Северна Фризија, во Шлезвиг-Холштајн, Германија. Се наоѓала на брегот на Северното Море, околу 25 километри северозападно од Хузум. Штолберг бил именуван по ридот Штолберг, висок 44 метри и највисок во Северна Фризија. Нејзиното седиште било во Лангенхорн. Во април 2008 година, Штолберг се споил со општинската заедница Бредштет-Ланд и градот Бредштет и ја создале општинската заедница Средна Северна Фризија.
Општинската заедница Штолберг се состоела од следниве општини:
ОУ „Наим Фрашери“ - Горно Татеши
Наим Фрашери — основно училиште во Горно Татеши, Општина Струга. .
Васил Адамов
Васил Адамов (Роден во —, ) — македонски активист. Жртва на комунистичкиот режим во Бугарија.
Животопис
Бил активен и упорен помагател на нелегалната чета. Бил убиен без суд и пресуда на многу жесток и мачен начин. Важел за умерен поддржувач на македонската кауза.
Наводи
{{DEFAULTSORT:{Адамов, Васил}}
Фудбалот во 1940 година
1940 година во фудбалот содржи некои значајни настани.
Регионален пат 29175
Регионален пат 29175 (ознака: Р29175) — регионален пат во Македонија, со насока на движење запад-исток. Има вкупна должина од 11,6 километри и само 1 исцртана делница. Патот започнува во селото Могила и завршува во селото Будаково.
Делници
Регионалниот пат 29175 според Јавното претпријатие за државни патишта има вкупно само 1 делница.
Колонија Гренланд
Колонија Гренланд била поранешна колонија на Данска. Колонијата го заземала целиот остров Гренланд. Оваа колонија била краткотрајна бидејќи траела од 1950 до 1953 година, кога статусот на колонија бил укинат. Колонијата во својата историја имала само еден гувернер поставен од Данска.
Историја
Колонијата Гренланд настанала со обединувањето на двете поранешни дански колонии Северен Гренланд и Јужен Гренланд. Двете колонии со години опстојувале одделно, но во 1950 година Данска ги споила во една. Седиште на новата колонија бил градот Нук. Овој статус на колонија бил зачуван до 1953 година, кога Гренланд станал рамноправна членка на Кралството Данска.
Курск кратер
Курск е ударен кратер кој се наоѓа во Курската област во Русија.
Голем е 6 километри во пречник и се претпоставува дека е стар 250 ± 80 милиони години (карбонифер до рана јура). Кратерот не е изложен на површината.
Ристо Бимбилоски
Ристо Бимбилоски (роден 1975 година во Македонија) — македонски моден творец со седиште во Париз, основач и креативен директор на „Ристо“. Својот стил го дефинира како „Acidchique“.
Животопис
Дипломиран на Дуперовата школа (Ecole Duperré), Ристо Бимбилоски ја започнал својата кариера кај Жан Колона и Тиери Муглер. Својата прва збирка ја покажал на Меѓународниот фестивал Јер.
Ристо Бимбилоски ја создал марката Ристо како збирка на рачно изработена трикотажа. Неговото ателје започнало со четворица занаетчии за плетење.
Ристо Бимбилоски работел во „Louis Vuitton“ (плетена машка облека), Кензо со Умберто Леон и Керол Лим и „Maison Margiela“ (Мезон Маржиела). Познати личности како Кејти Пери, Меги Гиленхал, Рован Бланшард, Сантиголд или Кортни Лав носеле „Ристо“.
Тави Гевинсон го избрала Ристо меѓу најзначајните и најистакнатите современи светски дизајнери за во книгата „Шаблон“ (изворно: „Pattern“). Производите на Ристо биле дистрибуирани во 50 продавници во САД, Европа и Азија.
Отоница
Отоница (словенечки: Otonica) — населба во Општина Церкница во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Фудбалот во 1939 година
1939 година во фудбалот содржи некои значајни настани.
Окхолм
Окхолм (Ockholm) — општина во округот Северна Фризија, во Шлезвиг-Холштајн, Германија.
Фудбалот во 1938 година
1938 година во фудбалот содржи некои значајни настани.
Космос-1474
Космос-1474 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 6 јули 1983 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-1474 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,5 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1462 км, а најмалото на 1411.
1062
1062 (Римски бројки) — година според општоприфатениот календар. Тоа била 1062 година од новата ера, 62. од вториот милениум, 62. од XI век и трета од 1060-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6570 и 6571 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5812 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4822 и 4823 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1815.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1062 година се протега во 3698 и 3699, додека според второто гледиште, годината трае во текот на 3758 и 3759 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1605. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 453 и 454 исламска година.
ОУ „Наим Фрашери“ - Делогожда
Наим Фрашери — основно училиште во Делогожда, Општина Струга. .
Slowhand
Slowhand е албум од Ерик Клептон, издаден во 1977. Содржи три од неговите најпопуларни синглови, блузерскиот „Cocaine“, баладата „Wonderful Tonight“ и американскиот кантри хит „Lay Down Sally“ како и други песни кои подоцна станаа хитови самите по себе како на пример „The Core“ и „Next Time You See Her“. Името на албумот потекнува од прекарот на Клептон кој му е даден од Џорџо Гомелски. Албумот покажа голем успех и чекор напред по релативниот неуспех на претходниот албум „No Reason To Cry“. Албумот беше критично и комерцијално позитивно прифатен достигнувајќи го #2 на „Billboard Album Charts“. Во 2003 албумот беше рангиран на 325 место на листата „500 greatest albums of all time“ на магазинот „Rolling Stone“.
NGC 7737
NGC 7737 — леќеста галаксија во соѕвездието Пегаз, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7737 се споменува и како UGC 12745, MCG 4-55-48, CGCG 476-118.
Откривање
Објектот е откриен на 3 октомври 1886 година од страна на Гијом Бигурдан, со помош на рефрактор, чијашто леќа имала пречник од 12 см.
Податоци од набљудување
Според морфолошката класификација на галаксиите, NGC 7737 е од видот S0-a. Видливиот сјај со голо око изнесува 13,8 m, а оној во рамките на интервалот од минималната до максималната честота 14,7 m, додека површинскиот сјај изнесува 13 m/лм2. NGC 7737 има привидни димензии од 0,9' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 42 м 46,3 с, а неговата деклинација, односно висината на лакот на тој агол, +27° 3' 9"". Положбениот агол на објектот е во износ од 147°.
Други поделби
Проучување на NGC 7737 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 72182. Во рамките на атласот на длабокото небо, Уранометрија 2000.00, објектот припаѓа на групата означена со бројот 169; додека во Каталогот на основни ѕвезди (GSC) е групиран под бројот 2254. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 779.
Јонче Мурџевски
Јонче Мурџевски потекнувал од сиромашна фамилија. По занимање бил земјоделец, но приврзаник на прогресивното струење во селото. Бил член на КПЈ, а воедно и секретар на СКОЈ во Ѓавато. Неговата куќа било мошне погодно место за илегалци и место за партиски состаноци. Покрај редовните партиски должности Мурџeвски одржувал контакти со одредот „Даме Груев“. Бил еден од раководителите и активни комунисти во Ѓавато. По големата провала бил уапсен и затворен, осуден на смрт и обесен во битолскиот затвор.
Крикови и шепотења (филм)
„Крикови и шепотења“ (шведски: Viskningar och rop) е шведски филм од 1972 година, дело на режисерот Ингмар Бергман. Главните улоги во филмот ги толкуваат: Лив Улман, Хариет Андерсон, Ингрид Тулин, Кари Силван, Ерланд Јозефсон, Хенинг Морицен, Георг Арлин и Андерс Ек. Директор на фотографијата е Свен Никвист, кој за својата камера ја добил наградата „Оскар“, а, исто така, филмот бил номиниран и за „Оскар“ во следниве категории: најдобра костимографија, најдобра режија, најдобро оригинално сценарио и најдобар странски филм.
Содржина
Филмот претставува психолошка драма за тешко болната Агнес (ја игра Андерсон), чии две сестри Карин (ја игра Тулин) и Марија (ја игра Улман) ја посетуваат на смртната постела. Сестрите се растргнати помеѓу стравот и надежта дека нивната болна сестра ќе умре. Додека ја чекаат нејзината смрт, полека се откриваат нивните односи, исполнети со меѓусебна нетрпеливост и омраза. Единствено, слугинката Ана (ја игра Силван) е таа која цело време сочувствува со Агнес. На крајот на филмот, по смртта на Агнес, двете сестри се разделуваат со студен тон, при што ја покажуваат својата себичност и нечовечност во односот со Ана, на која воопшто не сакаат да ѝ помогнат, иако таа цели 12 години се грижела за болната Агнес. За спомен на умрената, Ана го зема нејзиниот дневник.
Фудбалот во 1937 година
1937 година во фудбалот содржи некои значајни настани.
Урумски јазик
Урумски јазик — туркиски јазик зборуван од неколку илјади луѓе што живеат во Украина и во нивната дијаспора.
Марко наоѓа Шарца крај езеро и си граби невеста
Марко наоѓа Шарца крај езеро и си граби невеста — македонска епска песна за Крале Марко.
Содржина
Крале Марко ја прашува мајка си за оружјето и коњот на неговиот покоен татко, а таа му кажува дека Волкашин јавал кобила, која по неговата смрт шета слободна покрај едно езеро. Марко ја наоѓа кобилата и сака да ја скроти, но таа се фрла во езерото. Тогаш, Марко го брка нејзиното тригодишно ждребе, кое се обидува да се ослободи и затоа, исто така, се фрла во езерото, но не успева да го фрли Марко од својот грб. Така, Марко го скротува ждребето и си заминува во Варош, а по ждребето поаѓа и кобилата. Кога се враќа дома, Марко дознава од мајка си дека Волкашин имал побратим во Солун, кој му го поткововал коњот и му ја точел сабјата.
Едно утро, Крале Марко оди во Солун да го бара побратимот на Волкашин, Јано ковенџија, кој токму тогаш прави две свадби: го жени синот и ја мажи ќерката. Марко го моли Јано да му го поткова коњот Шарец, но Јано го одбива поради зафатеност околу свадбата. Тогаш, лутиот Марко ја крши портата со боздоганот, така што Јано го замолува да почека една недела, додека да заврши свадбата. Марко се согласува и ја повикува снаата на Јано за таа да го послужи со вино, а тој да ѝ даде подарок. Марко испива многу вино, а тоа го гледа ќерката на Јано, убавата Ангелина, која му се потсмева, нарекувајќи го пијаница. Разлутениот Марко бара од Јано да ја викне Ангелина за да ѝ даде свадбен подарок.
Ангелина ја соблекува невестинската облека и доаѓа да му бакне рака на Марко, кој ѝ дава три дукати, но потоа ја грабнува и бега кон дома. Патем, Ангелина пее песна во која го повикува зетот од Краина да ја спаси. Тој ја слуша тажната песна, го оседлува коњот и тргнува во потера по Марко. Бегајќи, Марко стигнува до Галичка Река, која е надојдена, така што Марко се плаши да ја премине. Тогаш, Шарец го утешува, советувајќи го Марко да ги запре со копјето дрвјата и камењата во реката, а тој безбедно ќе го пренесе на другата страна. Кога зетот на Ангелина пристигнува до реката, Марко ги пушта дрвјата и камењата, кои му го попречуваат патот на неговиот противник. Во знак на благодарност, Марко го брише коњот со марама и го бакнува во челото, ја носи невестата дома, каде ги пречекува мајка му. Потоа, тие прават свадба, која трае три недели, во присуство на бројни гости, а венчавката се одржува во манастирот „св. Архангел Михаил“ во Варош.
Баргум
Баргум (Bargum) — општина во округот Северна Фризија, во Шлезвиг-Холштајн, Германија.
Оток (Церкница)
Оток (словенечки: Otok) — населба во Општина Церкница во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Пјер Беноа
Пјер Беноа ( – ) — француски романописец и член на француската академија. Беноа е роден во Алби, јужна Франција, и бил дете на француски војник. Беноа служел воен рок во северна Африка, а потоа станал државен службеник. Неговиот прв роман Koenigsmark бил објавен 1918, а вториот роман Атлантида издаден следната година ја освоил „Големата награда за роман“ на француската академија. Беноа станал член на академијата во 1931.
Имал десни политички ставови, а бил поддржувач на францускиот фашист Шарл Морас. За време на нацистичката окупација на Франција, Беноа се приклучил на „групата колаборационисти“, про-нацистичка уметничка група во која членувале Абел Бонар, Жорж Клод, и Пјер Дрие ла Рошељ. Поради тоа бил уапсен во септември 1944, но бил ослободен по шест месеци. Останал на црниот список од француски нацисти уште многу години. Пред крајот на животот дал серија интревјуа на францускиот писател Пол Гимар. Починал во март 1962 во Сибур.
Европска агенција за лекови
Европска агенција за лекови (EMA, од European Medicines Agency) е агенција на Европската Унија за евалуација на медицинските производи.
Јудејски Планини
Јудејски Планини или Јудејски Ридови (הרי יהודה Хареј Јехуда, جبال الخليل Џибал ел-Халил) — планински венец близу Ерусалим, Израел со најголема височина од 1.026 м. На оваа планина во минатото биле сместени многу библиски градови.
Европска агенција за лекови
ЕМА била основана во 1995 во обид да се хармонизира (но не да се замени) работата на веќе постоечките национални регулаторни тела. Целта била не само да се намалат годишните трошоци од €350 милиони на фармацевтските компании за добивање на одобренија за ставање на лекови во промет во различни земји-членки, но и да се елиминира протекционизмот на суверените држави кои не сакаат да одобрат нови лекови кои се потенцијални конкуренти на веќе постоечките произведени во домашните фармацевтски компании.
Седиштето на ЕМА е во Лондон, но со излегувањето на Обединетото Кралство од Унијата тоа ќе биде преместено во Амстердам.
Марко и Јуда самовила
Марко и Јуда самовила — македонска епска песна за Крале Марко.
Содржина
Крале Марко оди низ шумата, а устата му подгорела од жед. Тогаш, шумата му кажува дека кај највисокото дрво има девет катанци со кои се заклучени девет реки од кои тој и коњот можат да се напијат вода. Марко го наоѓа дрвото, но Јуда самовила го ослепува, а на Шарец му ги пресекува нозете. Тогаш, Крале Марко ја замолува самовилата да му даде барем половина око за да си го види коњот. Таа се излажува и му го враќа видот, а Марко го зема боздоганот и ја тепа од петата до русата глава. Тогаш, самовилата го моли да престане, ветувајќи деа ќе му ги врати очите, а на коњот нозете.
Марко и Филип Маџарин
Содржина
Додека вечера, Крале Марко го чита писмото од Филип Маџарин, во кое тој го кани на двобој. Неговата мајка, уплашена од силата на Филип Маџарин, кој погубил 70 кралеви, му кажува на Марко да не чека Филип Маџарин да дојде во Прилеп, за да не мора да ја гледа неговата смрт. Тогаш, Марко ѝ кажува на својата жена Ангелина да му ги подготви коњот и оружјето, а таа станува на полноќ и на Шарец му дава три легени зоб и три легени вино.
Изутрината, Крале Марко го јавнува коњот и тргнува за Унгарија. Патем, тој стигнува до една река, каде 70 жени перат бела волна, а црната волна ја прават бела. Марко ги поздравува и тие му кажуваат дека се робинки на Филип Маџарин, кој им ги убил мажите. Тогаш, Марко ги прашува, колкава е силата на Филип Маџарин, а тие му го покажуваат каменот на кој ја перат волната, велејќи дека дека тој може да го крене до појасот. Крале Марко слегува од коњот, го крева каменот и го фрла многу далеку, а потоа ги прашува жените, како да ја најде куќата на Филип Маџарин.
Кога пристигнува до неговата куќа, Крале Маро ја крши железната порта, но во куќата ја наоѓа само жена му на Филип Маџарин. Бидејќи таа не сака да одговори на неговите прашања, Марко ѝ го сече јазикот и го убива нејзиното машко дете. Подоцна, Филип Маџарин се враќа дома и ја гледа крвавата глетка, па тргнува да го бара Крале Марко, кој во меѓувреме седнува во некоја меана. Кога го наоѓа, Филип Маџарин го фрла боздоганот, но Марко го дочекува во раката и му го фрла назад, соборувајќи го од коњот. Потоа, Марко му ја пресекува главата на Филип Маџарин и ја носи дома во Прилеп, каде ѝ ја покажува на мајка му. На тој начин, таа почнува да верува во силата на Марко.
Космос-1475
Космос-1475 — еден од над 2.400 советски вештачки сателити лансирани во рамките на програмата „Космос“.
Медреса Зинџирли
Медреса Зинџирли (кримскотатарски: Zıncırlı medrese, Зынджирлы медресе) — медреса која била основана во 1500 година од страна на ханот Менгли I Гирај во близина на градот Бахчисарај во Крим. Оваа медреса е најстарата сочувана зграда на образовна институција на територијата на Украина. Тоа е, исто така, единствената историска медреса на Крим која преживеала во текот на советскиот период. Во превод поимот зинџирли значи синџир, а своето име медресата го добила поради синџирот кој виси над влезната врата.
Космос-1475
Општи податоци
Сателитот е лансиран од космодромот Плесецк, СССР на 6 јули 1983 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-1475 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,7 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1463 км, а најмалото на 1428.
Медреса Зинџирли
Архитектура
Медресата е изградена од градежен камен, во квадратен план, на еден спрат, со внатрешен двор, каде што во старите времиња постоело фонтана. По должината на периметарот на дворот на медресата поминува аркада галерија, составена од десет полукружен куполи. На три страни од галеријата се наоѓаат станбени и тренинг сали со зашилени лакови. Сасмата надворешност на објектот наликува на тврдина. На единствената порта за влез во медресата виси синџир од железо, така што секој што сака да влезе во медрасата треба да ја наведне главата. Следниот натпис стои над вратата:
Во 2007 година, Турција донирала $ 2.75 милиони долари за реставрација на медресата и соседното турбе на првиот кримски хан Хаџи Гирај.
Од октомври 2015 година, училиштето било вклучено во списокот на културно наследство од федерално значење.
ОУ „Наим Фрашери“ - Корошишта
Наим Фрашери — основно училиште во Корошишта, Општина Струга. .
Гинтс Буде
Гинтс Буде (роден на 23 април 1971 година, Рига) е латвиски моден творец и експерт за облека и кодекс на облекување.
Животопис
Гинтс Буде завршил колеџ, квалификувајќи се за кројач. После тоа, тој студирал технологија за правење и шиење модни модели на облека на Техничкиот универзитет во Рига. Во 1988-89 година, тој работел како кројач во експерименталната фабрика за компанија за облека „Rīgas modes“ (Моди на Рига) како нов кројач на збирки.
На 2 ноември 1990 година, тој ја основал модната куќа „Gints BUDE“ и првото училиште за професионално моделирање во Латвија. Тој е член на здружението на балтички модни творци од 2004 година. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (January 2018)">потребно е цитирање  ] Буде е дизајнер на машки и женски модни збирки претставени на меѓународни модни форуми, саеми и настани од 1994 година - саем за машка облека во Европа „Herren-Mode-Wöche-Köln“. Со-творец и организатор на летонскиот фестивал „Mode. Māksla. Mūzika.“. (Мода. Уметност. Музика.) и наградата „Zelta adata“ (Златна игла).
Неговите збирки облека биле претставени на Ригашката модна недела
Гинтс Буде учествувал во модни претставувања во Латвија за време на латвискиот проект за култура „Etonnante Lettonie“ (Изненадувачка Летонија) во 2005 година, што бил одржан во Париз, Франција. Буде е експерт за облека и кодекс на облекување за „Vakara ziņas“ (Вечерни вести). и „Privātā dzīve“ (Приватен живот).
Јужно велигденче
Јужното велигденче (Zerynthia polyxena) е пеперутка од семејството пеперутки Ластовичарки.
Распространетост
Јужното велигденче е распространето во средна и јужна Европа, вклучително и Балканот и Македонија. На исток пеперутката може да се најде до Казахстан.
Живеалиште
Овие ретки пеперутки може да се најдат во топли, сончеви и отворени пространства. Тие сакаат места кои се влажни, има вода, изобилство на растенија. Живеат на надморска височина од 0 до 1700 метри.
Опис
Распонот на крилјата на пеперутката може да достигне од 46 до 52 мм. Женките имаат нешто подолги крилја и вообичаено со посветли бои. Основата боја на крилјата е жолта со јасни и изразени шари. Гасениците се долги до 35 мм, првично се црни, а потоа стануваат посветли.
Биологија
Оваа пеперутка се јавува во рана пролет. Возрасните летаат од аптил до јуни и не се активни повеќе од три седмици. Јајцата ги снесуваат поединечно или во групи под листот на некое растение. Јајцата се сферични. Гасениците се хранат воглавно со Aristolochia clematitis, Aristolochia rotunda, Aristolochia pistolochia и Aristolochia pallida).
Марко и морска ламја
Марко и морска ламја — македонска епска песна за Крале Марко.
Содржина
Морската ламја се пофалила дека ќе оди во Маркови кули и дека ќе го изеде Марковото машко дете. Посестримата на Крале Марко, самовилата Ера му го кажува тоа на Марко, а тој ѝ наредува на жена си да му ги подготви кобилата и оружјето, зашто сака да го прошета детето. Тогаш, Марко заминува во една шума, каде оди на лов, заборавајќи го детето во шаторот. Кога се враќа во шаторот, Марко гледа дека ламјата го изела детето и им наредува на своите кучиња да ја стигнат ламјата и да И ги изгризат нозете, а на соколите да ѝ ги ископаат очите. Потоа, тој ѝ го распорува срцето и го спасува своето дете.
Фудбалот во 1935 година
1935 година во фудбалот содржи некои значајни настани.
Даниеле Ругани
Даниеле Ругани (роден на 29 јули 1994 година) — италијански фудбалер, играч од одбраната на Рен на заем од Јувентус и на италијанската репрезентација.
Технички карактeристики
Се смета за еден од најголемите таленти на италијанскиот фудбал во својата генерација, игра на позицијата централен дефанзивец и поседува голема физичка сила која му овозможува да постигнува голови кога оди во напад, а особено да ги затвора противниците во фаза на одбрана. Исто така е одличен во одземањето и додавањето на топката, а благодарение на неговиот раст игра одлично со глава, оружје кое често му е од корист кога оди во напад.
Почетоци
Роден во Лука, Ругани ја започнал својата кариера во тосканската екипа Емполи во 2000 година, на возраст од 6. Одгледуван во расадникот на Емполи, тој останал во клубот цели 12 сезони, пред да замине во Јувентус, каде бил регистриран за настап во  Примавера тимот (под 20). Тој бил редовен стартер и еден од најдобрите играчи во вториот тим на Јуве за време на сезоната 2012-2013, по што раководството на клубот одлучило да откупи половина од неговиот договор од Тосканците на 31 август 2013.
Емполи
Иако во Јувентус биле задоволни од неговите перформанси, Ругани во летото 2013 се вратил во Емполи, на позајмица со цел да собере искуство играјќи за првиот тим. Тој дебитирал за Емполи на деветтнаесет години, во Серија Б во сезоната 2013-2014, и веднаш бил користен како стартер од страна на тренерот Маурицио Сари. На 22 март 2014 го постигнал својот прв погодок во кариерата, стрелајќи со глава по корнер во домашниот натпревар од првенството против Реџина (4-0). Својата прва сезона како професионалец ја завршил со 42 одиграни натпревари и 2 гола, придонесувајќи многу за промоцијата на тосканците во Серија А.
Следната сезона останал на заем во Емполи. Своето деби во Серија А го направил на 31 август 2014 година, во натпреварот Удинезе-Емполи (2-0) одигран на Стадионот Фриули. Го постигнал својот прв гол во првенството на 20 септември, во ремито 2-2 на гостински терен против Чезена. На 2 февруари 2015, Јувентус ја откупил и втората половина од неговиот договор за 3.500.000 €, оставајќи го играчот на позајмица во Емполи за уште шест месеци. Играчот потпишал договор со Јувентус до 30 јуни 2019. Сезоната 2014-2015 ја завршил со настап во сите 38 натпревари во лигата, исто така, постигнувајќи три гола, без да биде заменет, и без да добие ниту еден жолт или црвен картон.
Јувентус
Во текот на летото 2015, според претходните договори, му се приклучил на Јувентус. Своето деби во црно-белиот дрес го направил на 30 септември 2015 година, во последните минути од натпреварот на домашен терен против Севиља во Лигата на шампионите во победата со 2-0, што исто така претставува негов прв настап во европските натпреварувања. Својот прв натпревар како стартер за Јувентус го одиграл на 16 декември, во победата со 4-0 над Торино во осминафиналето на Купот на Италија. Четири дена подоцна го имал првиот настап за бјанконерите во Серија А, влегувајќи како замена на местото на Андреја Барцаљи во победата со 3-2 на гостувањето против Карпи во Модена.
Рен
Откако паднал во заден план во Јувентус, на почетокот на октомври 2020 тој заминал на позајмица во францускиот.
Илија Чопев
Илија Чопев (Роден во —, ) — македонски активист. Жртва на комунистичкиот режим во Бугарија.
Животопис
Важел за најверниот и предан јатак на нелегалната чета. За време на блокадата тој е предаден од поп Григор и Стефан Глигов, двајцата од селото Оштава. При апсењето Чопев направил безуспешен обид да ја активира рачната граната со цел да се убие себе си и милицискиот кордон.
За време на неговиот престој во затворот, го посетила неговата сопруга, по средбата изгледал кревко и изгубено. Причината била што таа го известила дека агент на бугарската државна безбедност, циганот Керим, ја силувал нивната 16-годишна ќерка. Освен неа, овој агент силувал уште две девојки од селото Оштава.
Неговата пресуда гласела:
Поврзано
Стефан Чопев
Георги Чопев
Наводи
{{DEFAULTSORT:{Чопев, Илија}}
Ана Политковскаја
Ана Степановна Политковскаја ( - ) — руска новинарка и заштитник на човековите права, позната по својата критична позиција кон политиката на рускиот претседател Владимир Путин, како и со своите воени репортажи од Чеченија и Северен Кавказ, кои раскажуваат како руските војници се однесувале со мирното население таму. На 7 октомври 2006 година таа била застрелана во лифтот пред станот во кој живела. Нејзиното убиство предизвикало силни реакции во целиот свет. Според некои, тоа било по нарачка на руските власти.
Посмртно Ана Политковскаја е добитничка на престижната награда за слобода на печатот во светот „Гуљелмо Кано“ за 2007 година, што ја доделува УНЕСКО. Наградата посмртно била доделена за првпат. Политковскаја е позната особено според извештаите за воените случувања во Чеченија, како колумнист на дневникот „Новаја Газета“, а нејзината работа била призната ширум светот. Помеѓу бројните награди што ги добила е и „Златно перо на Русија“ и специјалното признание на жирито на наградата „Андреј Сахаров“, „За жртвување на животот за новинарството“.
Деловна тајна
Поим и дефиниција
Под трговска тајна може да се подразбере речиси ништо или се што е корисно или што е напредно, односно може да придонесе за равојот на некој правен субјект, но што не е општо познато или што може лесно да се дознае од трети лица во трговијата. Предметот ги опфаќа научните или техничките информации, дизајни, мостри, процеси, постапки, формули, бизнис планови, финансиски информации и списоци на имиња, адреси или телефонски броеви. Иако, предмет на трговската тајна може да биде речиси ништо, за да постои некоја трговска тајна потребни се два дополнителни услови: тајноста и бизнис – вредноста.
Деловната тајна во меѓународното право
Заштитата на деловната тајна е пропишана со бројни меѓународни акти. Во ЕУ, таков е случајот со Директивата 2016/943 за заштита на неоткриени знаења и искуства и трговски информации (длеовни тајни) од незаконско набавување, користење и употреба (Directive 2016/943 of the European Parliament and of the Council of 8 June 2016 on the protection of undisclosed know-how and business information (trade secrets) against their unlawful acquisition, use and disclosure).
Законско регулирање на деловната тајна во Македонија
Согласно член 82 од Законот за работните односи, работодавачот може да го отпушти работникот од работа ако тој оддаде деловна или службена тајна.Според членот 22 од Законот за облигационите односи, ако во односите меѓу две трговски друштва, едната страна ѝ дала на другата страна доверливи податоци, другата страна не смее да ги направи достапни на трето лице, ниту да ги искористи за свои интереси. Притоа, кои информации се сметаат за доверливи се утврдува со акт на правното лице. Притоа, со сентенцата на Врховниот суд на Република Македонија Рев. 3 бр. 239/2014 од 14.10.2015, „не постои повреда на работниот ред и дисциплина со неовластено соопштување на деловна тајна доколку претходно работодавачот во посебен акт не определил кои факти, исправи, податоци и документи се прогласени за деловна тајна“.
Исто така, оддавањето или неовластеното набавување податоци кои се сметаат за деловна тајна се смета за кривично дело. Така, со членот 281 од Кривичниот законик на Република Македонија, тој што на неповикано лице ќе му соопшти, ќе му предаде или на друг начин ќе му ги направи достапни податоците што со закон се прогласени за деловна тајна ќе се казни со затворска казна во траење од една до пет години. Исто така, тој што на неповикано лице ќе му достави или соопшти податоци кои со закон или одлука на надлежен управен орган се прогласени за деловна тајна, ако тоа предизвикува потешки штетни последици, ќе се казни со затворска казна од три месеци до три години. Ако пак податоците се особено важни или ако тие се изнесуваат во странство, затворската казна изнесува од една до 10 години.
Фудбалот во 1934 година
1934 година во фудбалот содржи некои значајни настани.
1061
1061 (Римски бројки) — година според општоприфатениот календар. Тоа била 1061 година од новата ера, 61. од вториот милениум, 61. од XI век и втора од 1060-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6569 и 6570 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5811 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4821 и 4822 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1814.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1061 година се протега во 3697 и 3698, додека според второто гледиште, годината трае во текот на 3757 и 3758 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1604. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 452 и 453 исламска година.
Тор Хушовд
Тор Хушовд (Thor Hushovd; р. ) — поранешен норвешки професионален друмски велосипедист, кој се натпреварувал од 2000 година до 2014 година. Познат бил во спринтот и хронометарските трки; Хушовд бил трикратен национален друмски првак (2004, 2010, 2013) и победник на Светското друмско првенство во 2010 година. Тој бил првиот Норвежанец, кој водел на Тур де Франс и првиот Скандинавец, кој победил на друмската трка во велосипедизам на Светското друмско првенство. Исто така, тој е Скандинавец со најмногу етапни победи на големите трки. Тој е сметан како најголем норвешки велосипедист на сите времиња. Се повлекол од велосипедизмот во септември 2014 година.
Личен живот
Хушовд моментално престојува во Монте Карло, со неговата жена Сузана, и нивната ќерка Изабела (р. 2009). Меѓутоа, семејството поседува и куќа во Гримстад, Норвешка.
Кариера
На Тур де Франс 2008, Хушовд ја освоил втората етапа во масовен спринт во завршницата.
2009
Во 2009, Хушовд возел за. Тој ја освоил првата екипна победа во сезоната на третата етапа на Трката околу Калифорнија. На Тур де Франс, тој ја освоил зелената маичка за бодовен пласман по вторпат, пред Марк Кевендиш. Обично спринтерите со најмногу етапни победи го освојуваат бодовниот пласман, но Хушовд имал победа само на една етапа, етапата 6, додека Кевендиш победил на шест. По контроверзната 14. етапа, каде Кевендиш бил потиснат во задниот дел од групата поради попречување на Хушовд, Хушовд нападнал сам на етапата 17, планинска етапа, освојувајќи два средни спринта. Хушовд ја освоил третата етапа на Трката околу Мисури – 183 км на ридеста етапа – во септември 2009, во завршен спринт.
2010
На 9 мај 2010, Хушовд ја скршил клучната коска на тренинг по судир со млада девојка. На Тур де Франс, Хушовд ја освоил третата етапа, која била необична по возењето на калдрма. Бил подобар во спринтот од пет други возачи. Оваа победа му ја донела зелената маичка, но на крајот ја изгубил од Алесандро Петаки од екипата.
2011
Во текот на Тур де Франс 2011, Хушовд ја носел жолтата маичка и на изненадување на сите ја задржал низ неколку ридести етапи, за кои не се очекувало да ги издржи и второпласираниот Кедел Еванс не можел да ја надополни предноста од 1 секунда, која Хушовд ја имал. Хушовд повторно ги изненадил неговите обожаватели на етапата 13, кога бил еден од првите возачи преку врвот од екстра категорија Кол д’Обиск и користејќи ги неговите супериорни вештини за спуштање (едно време се спуштал со брзина од 69 км/ч) ги стигнал и поминал водачите Давид Монкутие и Жереми Роа, со што ја освоил етапата. Тој повторно ги користел неговите вештини за спуштање на етапата 16, кога тој, Едвалд Боасон Хаген и неговиот совозач Рајдер Хесједал заминале први на спустот по Кол де Манс (спуст, кој за возачот во генерален пласман Енди Шлек изгледал преопасно за трката) и го победил Боасон Хаген во последниот спринт, со што ја освоил неговата втора етапа на Трката.
2012
Хушовд, страдајќи од тогашен недијагностициран медицински проблем, морал да ја напушти Џиро д’Италија 2012 и да го откаже учеството на Тур де Франс и олимписката друмска трка. Подоцна, медицинското ослабување било опишано како „вирус и воспаление на мускулите“ од тим на доктори. Хушовд едвај да постигнал некој забележлив резултат во сезоната освен 14. место на Париз-Рубе. Во октомври, тој изјавил дека се надева дека ќе ја остави лошата година и вирусот зад него и дека е оптимист и мотивиран за сезоната 2013.
2013
Хушовд ја освоил својата прва победа по Трката околу Британија 2011 пред Том-Јелте Слагтер од на првата етапа на Тур ду Хаут Вар во февруари. Тоа било негова прва победа со.
Повлекување
Во јуни 2014 година, Хушовд објавил дека ќе се повлече по Светското друмско првенство откако се борел со инфективна монунуклеоза од 2012 година. Меѓутоа, откако имал тежок пад на Тур ду Поату-Шарент, Хушовд изјавил дека нема да учествува на Светските првенства. Негова последна трка била ГП Импанис-Ван Петегем во септември.
Трајан Белев-Гоце
Трајан Белев - Гоце ( во Ѓавато ― во Кленоец) македонски партизан, револуционер, борец за слобода на Македонија и учесник во НОВ.
Животопис
За време на окупацијата станал и секретар на Реонскиот комитет на Први реон, потоа и илегалец но во реонот секаде се чувствувало неговото присуство. Активноста на Трајан го истакнала до тоа да биде член на Оперативниот штаб на Втората оперативна зона и комесар по снабдување. По формирањето на баталјонот „Мирче Ацев“, Белев ја имал должноста заменик комесар на баталјонот. Во една од многубројните акции против балистичките сили кај Кленоец (Кичевско), Трајан Белев-Гоце загинал на 6 октомври 1943 година.
Осредек (Церкница)
Осредек (словенечки: Osredek) — населба во Општина Церкница во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Хардкор-панк
Хардкор-панк или хардкор (англиски: hardcore punk) — интензивирана верзија на панк што се одликува со кратки, гласни и често пасионирани песни со исклучително брзо темпо и промена на акорди.
NGC 727
NGC 727 — спирална галаксија во соѕвездието Печка, заведена во Новиот општ каталог на длабоконебесни тела. Телото било предмет и на други истражувања, па освен како NGC 727 се споменува и како NGC 729, ESO 354-10, MCG -6-5-12.
Откривање
Телото е откриено на 1 септември 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 727 е од видот SBab. Видливиот сјај со голо око изнесува 13,9 m, а оној во рамките на интервалот од минималната до максималната честота 14,7 m, додека површинскиот сјај изнесува 13,2 m/лм2. NGC 727 има привидни димензии од 1,1' х 0,6'.
Други поделби
Проучување на NGC 727 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 7027. Во рамките на атласот на длабокото небо, Уранометрија 2000.00, објектот припаѓа на групата означена со бројот 353; додека во Каталогот на основни ѕвезди (GSC) е групиран под бројот 7008.
Борделум
Борделум (Bordelum; севернофризиски: Boorlem) — општина во округот Северна Фризија, во Шлезвиг-Холштајн, Германија.
Пазаруда
Пазаруда (Απολλωνία) — село во Општина Бешик во Солунски округ, Егејска Македонија, денес во областа Централна Македонија, Грција. .
Географија и местоположба
Селото се наоѓа на 59 километри источно од Солун и на 20 километри западно од Ставрос, во североисточниот дел на Халкидик, на два километри јужно од Бешичко Езеро. Во близина на селото поминува автопатот кој води од Солун кон Кавала.
Селото опфаќа површина од. .
Историја
Во XIX век Моди било село во Лагадинската каза во рамките на Отоманското Царство.
Според статистиката на Васил К’нчов („Македонија. Етнографија и статистика“) во 1900 година селото имало 200 жители Грци.
Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 150 Грци.
По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Република Турција и Република Грција, во селото се населиле грчки бегалци од Анадолија.
Демографија
Во 1928 година селото било мешано со 126 семејства и 344 лица бегалци, додека во 1940 година селото броело 268 жители. Селото во пописот од 1951 година броело 335 жители, на пописот од 1961 година во селото живееле 474 жители, во 1971 година имало 442 жители, во 1981 година имало 443 жители, додека во 1991 година имало 624 жители. Денеска, населението на селото е 316 жители според пописот од 2011 година, додека заедно со Кокала бројот на населението е 590 луѓе.
Група 8 (Шведска)
Потекло
Осумте оригинални основачи на организацијата во 1968 година биле Барбро Бак Бергер, Биргита Болиндер, Гунел Гранлид, Биргита Сванберг, Грета Сорлин, Ула Торпе, Анита Теорел и Аса Акерштет. Шведски книжевен научник и член на проектот за женска литература на Универзитетот во Упсала, Карин Вестман Берг, одржала родова конференција околу 1967 година на која присуствувале основачите на Групата 8. Токму на оваа конференција за прв пат се сретнале 8-те жени.
До 1970 година групата се зголемила на 16 членови, сите работеле под слоганот „Приватното е политичко“, што имало за цел да им даде признание на борбите на жените. Само четири години откако Група 8 се појавила во Стокхолм, се појавиле четириесет и три Група 8 со по десет члена. Поголема Група 8, со околу триесет и пет членови, на крајот се материјализирала во друг шведски град - Малме.